text: [{"text_idx": "#000002", "text": "Papahiwason na kan Office of the Vice President (OVP) an saindang Bayanihan e-Ataman operations sa bilog na Camarines Sur na enot nang operational na sa 3rd congressional district ni Diputado Gabby Bordado nganing ibaba na sa bilog na comunidad an paglaban sa coronavirus disease."}, {"text_idx": "#000005", "text": "Dakulang bagay an saindang meeting nganing makatabang sa inaatubang na krisis sa virus asin dapat pakusogon an advocacia sa vaccination program kan gobierno, sabi pa ni Ran\u0303ola."}, {"text_idx": "#000006", "text": "Sa saindang planong pahiwason an E-Ataman operations nagkaperang mga rekomendasyon an nahaman sa sinambit na urulay:"}, {"text_idx": "#000008", "text": "An enot dapat an mga LGUs tutugotan na an Home Quarantine alagad ciertohon na an pasyente igwang laen na cuarto asin comfort room na siya sana an magamit; 2. Seguradohon an LGUs igwang sadiring kumportableng isolation facilities para sa pasyente nagpopositivo sa Covid -19 na mga asymptomatic o mild symptoms, kun dai puede sa home quarantine; 3. Andam an e-Ataman na magtao nin libreng Covid care kits asin dapat ma-monitor aroaldaw. Alagad an pasyente na nasa red-flagged symptoms dadarahon sa doktor para sa magkakanigong interbensyon; asin 4. Mas marhay sa LGUs igwang sadiring oxygen tanks nganing matabangan an pasyente kun ini kaipuhan."}, {"text_idx": "#000010", "text": "Pigpunan na sa tercer distrito kan Camarines Sur kan Mayo 2021 katuwang si Congresista Bordado, alagad pinahiwas na sa bilog na provincia."}, {"text_idx": "#000011", "text": "Dai palang nahahaloy an Bicol Medical Center nagpaluwas nin aviso sa publico na an saindang isolation wards sa pasyente sa Covid-19 yaon na sa \u2018\u2018full capacity\u2019\u2019."}, {"text_idx": "#000012", "text": "Epektibo puon kan Domingo, Hunyo 6 sagcod na dai pa binabawi kan BMC. Huli kaini lilimitaran an pag-ako kan pasyente sa Covid-19 alagad maako sana kun \u2018\u2018critical conditions\u2019\u2019"}, {"text_idx": "#000013", "text": "Nag-apelo na sa LGUs sa rehiyon Bicol na tabangan sinda na dagdagan an quarantine facilities nganing digdi darahon an may mga mild symptoms o asymptomatic."}]